Alejandro Valverde

Alejandro Valverde Belmonte (* 25. April 1980 in Las Lumbreras, Murcia) is en spaansch Radrennfohrer. To sien gröttste Erfolge tellen de Gewinn vun de Straatenweltmeesterschap 2018, de Gesamtsieg bi de Vuelta a España 2009 un veer Siege bi den Klassiker Lüttich-Bastogne-Lüttich. Wegen sien Bedeeligung in’n Dopingschandaal Fuentes wurr he 2010 för twee Johren sparrt. 

 Loopbahn 
 Eerste Erfolge un Vuelta a España-Sieg 
Sien Profikarriere fung Valverde 2002 bi dat spaansch Radsportteam Kelme-Costa Blanca an. Een Johr later kunn he all twee Deelstreckensiege un den darten Platz in de Gesamtwertung bi de  Vuelta a España recken. Bi de UCI-Straaten-Weltmeesterschapen 2003 in Hamilton keem he achter sien Landsmann Igor Astarloa up den tweeten Platz. 2004 wunn he bi verscheeden lütt spaansch Deelstreckenrennen, de Murcia-Rundfohrt, de Valencia-Rundfohrt un de Burgos-Rundfohrt, bi de he dree vun de veer Deelstrecken up sien Naam schrieven kunn. Bi de Spanien-Rundfohrt vun dit Johr, keem he, ofschons he bi de 11. Deelstreck swoor to Fall kommen weer, in de Gesamtwertung up den 4. Rang.radsport-news.com vom 15. September 2004: Valverde - die Knochen sind heil. 

2005 is Valverde to de Mannschap Illes Balears wesselt, de en Lizenz as ProTeam in de nee schafft UCI ProTour kreeg. För dit Team hett he in dat Johr de Tour de France bestreeden, bi de he de Bargankunft vun de 10. Deelstreck in Courchevel in’n Tweeersprint vör Lance Armstrong wunn, aber up de 13. Deelstreck wegen Kneebeschwerden upgeven muss.radsport-news.com vom 15. Juli 2005: Dritter Etappensieg für McEwen In’n Harvst wurr Valverde bi de Straaten-Weltmeesterschapen achter Tom Boonen Viezweltmeester.radsport-news.com vom 25. September 2005: Tom Boonen neuer Weltmeister

In dat folgend Johr kunn Valverde de Gesamtwertung vun de UCI ProTour winnen. To dissen Erfolg hemm insbesünnere sien Klassikersiege bi den Flèche Wallonne un Lüttich-Bastogne-Lüttich as ok de tweete Platz bi de Vuelta a España, bidragen. De Tour de France 2006 muss he aber all up de darte Deelstreck vun Esch-sur-Alzette nah Valkenburg nah en Stört rund 20 km vör dat Teel, bi den he sück dat Slötelbeen breeken dee, upgeeven. radsport-news.com vom 4. Juli 2006: Valverde nach Sturz draußen To’n Saisonafsluss keem Valverde, de sien Ölkelnaam „Balaverde“ is, bi de Straaten-Weltmeesterschapen in Soltborg up den darten Platz.

Den Sieg in de Gesamtwertung vun de ProTour kunn Valverde 2008 nah Siegen bi Lüttich-Bastogne-Lüttich, dat Deelstreckenrennen Critérium du Dauphiné Libéré un de Clásica San Sebastián wedderhalen. Bi de Tour de France, de in dit Johr as ok de Vuelta a España nich to de ProTour hörrn dee, wunn he de eerste Deelstreck, un övernehm dormit dat Geel Trikot un wurrn an’n Enn Gesamtnegenter – Achter nah de nahderhen utspraaken Disqualifikatschoon vun Bernhard Kohl – un kunn dormit den sössten Rang ut dat Vörjohr nich ganz recken.  Ok bi de tweet Deelstrecke  vun de Spanienrundfahrt keem he up den eersten Platz. Tüschendör weer he sogor Gesamtführender bi dit Rennen un keem an’n Enn‘ up den fieften Platz. 

Den bit dorhen göttsten Karriereerfolg reck Valverde mit den Gesamtsieg vun de Vuelta a España 2009, de he mit 55 Sekunnen Vörsprung för Samuel Sánchez wunn, nahdem he de Gesamtführung up de 9. Deelstrecke övernommen harr. He wunn dorbi woll nich een Deelstreck, geev dat Golden  Trikot aber bit to de letzt Deelstreck in Madrid nich mehr af.

 Dopingsparr 
Nahdem all dat ehmalge Team vun Valverde Kelme (laater: Comunidad Valenciana) as ok wiedere ehmalge Fohrer vun dat Team as Óscar Sevilla, Santiago Botero un José Enrique Gutierrez in den Verdacht geraden weern, Blootdoping ünner de Leitung vun den Madrider Fruendokter Eufemiano Fuentes bedreeven to hemm, wurr an’n Dag vun dat afsluutend Tietfohren vun de Vuelta an‘n 16. September 2006 bekannt, dat ok Alejandro Valverde up de Dopinglist vun Fuentes stahn sull. Up en Dokument, dat in’n Rahmen vun de Huusdörsöken in den Dopingschandaal Fuentes in‘n Mai 2006 beslagnahmt wurrn weer, sall dat Kürzel „Valv. (Piti)“ stahn hemm, wobi „Piti“ de Naam vun Valverde sien Hund weer. Dat Dokument weer en Inholtsverteeken för en Köhlschapp, in dat Blootkonserven upbewohrt wurrn.

De Vorwürfe in de Süddeutschen Zeitung van‘n 19. Juni 2006 wurrn vun den spaanschen Radsportverband torüchwiest, aber in’n Mai 2007 sünd nauere Angaven un Dokumente updüükt.sueddeutsche.de vom 7. Mai 2007: Der Nächste, bitte! As Bewies hemm ok Blootproven deent, de Valverde nah de Teelpassage to’n Anlaat vun den Italienafsteeker up de 15. Deelstreck vun de Tour de France 2008 afnommen un mit dat Fuentes-Material vergleeker wurr. An‘n 11. Mai 2009 wurr Valverde vun dat Natschonale Olympisch Komitee vun Italien für twee Johren sparrt. Disse Straaf gull för alle Rennen up italieensch Bodden.radsport-news.com vom 11. Mai 2009: CONI sperrt Valverde für zwei Jahre Somit drüff he ok nich an de Tour de France 2009 deelnehmen, wiel ok de weer över italieensch Straaten führen dee.

Ok wenn he mit Hülp vun Afkaaten gegen dat Oordeel vör den Internatschonalen Sportgerichtshoff (CAS) angahn is, bleev dat dorbi, so dat he bit to’n 10. Mai 2011 för all italieensch Rennen spaart weer.radsport-news.com vom 16. März 2010: „CAS weist Valverdes Einspruch zurück“ An‘n 31. Mai 2010 hett de CAS rückwirkend van’n 1. Januar 2010 en tweejohrig Sparr gegen Valverde utspraaken. Dormit weer he bit to den 31. Dezember 2011 weltwiet sparrt.

 Comeback un Weltmeestertitel 
mini|In’n Teelsprint wunn Valverde gegen Romain Bardet, Michael Woods un Tom Dumoulin
mini|Valverde bi de Tour de Romandie 2010
Nah Afloop vun sien Dopingsparr hett Valverde glieks an sien bitherig Erfolge anknütt: He wunn bi de Straaten-Weltmeesterschapen 2020, 2013 un 2014 jewiels de Bronzemedaille. 2014 wunn he ok weer den Flèche Wallonne un de Clásica San Sebastián. Bi de Vuelta a España keem he 2012 up den tweeten Platz, 2013 un 2014 jewiels up den darten Platz. 2014 wunn he ok de Eenzelwertung vun de UCI WorldTour.2015 wunn he to’n darten Mal de Klassiker La Flèche Wallonne un Lüttich–Bastogne–Lüttich un bi de Tour de France keem he in de Gesamtwertung up den darten Platz un dormit eerstmals up dat Podium. De Eenzelwertung bi de UCI World Tour hett he sück 2015 ok weer haalt. 2016 wunn Valverde to’n veerten Mal un 2015 to’n fieften Mal Flèche Wallonne un is dormit unanfuchten Rekordsieger vun dit Rennen. 

Eerstmalig nehm he 2016 an den Giro d’Italia deel. Hier keem he up den darten Platz mit blots 1:17 Minuten Rückstandup den Sieger Vincenzo Nibali. Dormit weer he bi all groot Lansdrundfohrten wenigstens eenmal up dat Podium.

2017 wun he in dat Fröhjohr de Vuelta a Murcia, de Gesamtwertung vun de Andalusien-Rundfohrt, de Katalonien-Rundfohrt  un de Baskenland-Rundfohrt. To’n fieften Mal kunn he ok Flèche Wallonne up sien Naam schrieven, un en beten later to’n veerten Mal Lüttich–Bastogne–Lüttich, nahdem he in’n Teelhang en Angreep vun Daniel Martin kontert un hüm in’n Sprint slahn harr. De Spanier truck dormit mit Moreno Argentin mit veer Siegen gliek, blots Eddy Merckx wunn dat Rennen sogor fiegmal. An‘n 1. Juli 2017 is Valverde bi dat Eenzelrennen vun de Tour de France in Düsseldörp antreeden un is up de natt Straat över Kopp gahn. Dorbi hett he sück de Kneeschiev un dat linke Sprungbeen braken un harr ok doch en dee Snittwunn an dat Schienbeen. He wurr sofort ansluutend opereert.

2018 hett he de Gesamtwertung vun de Valencia-Rundfohrt, de Abu Dhabi Tour un de Katalonien-Rundfohrt up sien Naam schreeven. Bi den Flèche Wallonne wurr he achter Julian Alaphilippe Tweet. Bi de Vuelta vun dit Johr wunn he twee Deelstrecken un keem in de Gesa,twertung up den fievten Platz un wurr Sieger in de Punktewertung.

Nah insgesamt söss Podiumsplätzen bi Weltmeesterschapen wurr Alverde in Innsbruck eerstmals Straaten-Weltmeester, as he Romain Bardet, Michael Woods un Tom Dumoulin in’n Sprint vun de veerköppig Grupp, de sück in den letzten Anstieg billd harr, slahn kunn.

In‘n März 2019 hett Valverde mitdeelt, dat he sien endgültigen Rückträe vun den Radsport för 2021 planen dee, dat Johr nah de Olympisch Spelen in Tokio.

 Wat he schafft hett 
2003
 een Deelstreck Vuelta al País Vasco
 Klasika Primavera
 een Deelstreck Vuelta a Aragón
 twee Deelstrecken Troféu Joaquim Agostinho
 Prueba Villafranca de Ordizia
 twee Deelstrecken un 20px|Witt Trikot Kombinatschonswertung Vuelta a España
 Viezweltmeester Straatenrennen

2004
 Trofeo Manacor
 Gesamtwertungun twee Deelstrecken Vuelta a Valencia
 Gesamtwertung Vuelta a Murcia
 een Deelstreck Vuelta al País Vasco
 Klasika Primavera
 dree Deelstrecken Vuelta a Castilla y León
 Gesamtwertung, dree Deelstrecken, Punkte- un Bargwertung Vuelta a Burgos
 een Deelstreck Vuelta a España

2005
 Trofeo Soller
 Trofeo Manacor
 een Deelstreck un Nahwuchswertung Paris–Nizza
 twee Deelstrecken Vuelta al País Vasco
 een Deelstreck Tour de France
 Viezweltmeester – Straaten-Weltmeesterschap

2006
 een Deelstreck Vuelta a Murcia
 een Deelstreck un Punktewertung Vuelta al País Vasco
 La Flèche Wallonne
 Lüttich-Bastogne-Lüttich
 een Deelstreck un Punktewertung Tour de Romandie
 een Deelstreck Vuelta a España
 Bronzemedaille Straaten-Weltmeesterschap
 20px|UCI-ProTour-Leadertrikot Eenzelwertung UCI ProTour

2007
 Gesamt- un Kombinatschonswertung Vuelta a Valencia
 Gesamtwertung un een Deelstreck Vuelta a Murcia
 een Deelstreck Clásica Alcobendas
 Kombinatschonswertung Critérium International
 een Deelstreck Vuelta a Burgos

2008
 Gesamtwertung un een Deelstreck Vuelta a Murcia
 Paris–Camembert
 Lüttich-Bastogne-Lüttich
 Gesamtwertung un twee Deelstrecken Critérium du Dauphiné Libéré
 20px Spaansch Meester - Straatenrennen
 twee Deelstrecken Tour de France
 Clásica San Sebastián
 een Deelstreck Vuelta a España
 20px|UCI-ProTour-Leadertrikot Eenzelwertung UCI ProTour

2009
 twee Deelstrecken, Punkte-, Barg- un Kombinatschonswertung Vuelta a Castilla y León
 Klasika Primavera
 Gesamtwertung un een Deelstreck Volta a Catalunya
 Gesamtwertung Critérium du Dauphiné Libéré
 Gesamtwertung Vuelta a Burgos
 20px|Golden Trikot Gesamtwertung un 20px|Witt Trikot Kombinatschonswertung Vuelta a España2012
 een Deelstreck Tour Down Under
 Gesamtwertung un een Deelstreck Vuelta a Andalucía
 een Deelstreck Paris–Nizza
 een Deelstreck Tour de France
 twee Deelstrecken, Mannschapstietfohren, 20px|Gröön Trikot vun den Punktbesten Punktewertung un 20px|Witt Trikot Kombinatschonswertung Vuelta a España
 Bronzemedaille Weltmeesterschap – Straatenrennen 

2013
 Trofeo Deià
 Gesamtwertung un twee Deelstrecken Vuelta a Andalucía
 20px|Gröön Trikot Punktewertung Vuelta a España
 Bronzemedaille Weltmeesterschap - Straatenrennen

2014
 Gesamtwertung, Prolog un twee Deelstrecken Vuelta a Andalucía
 Vuelta a Murcia
 Roma Maxima
 Gran Premio Miguel Induráin
 La Flèche Wallonne
 20px| Spansch Meester – Eenzeltietfohren
 Clásica San Sebastián
 een Deelstreck un Mannschapstietfohren Vuelta a España
 Bronzemedaille Weltmeesterschap - Straatenrennen
 20px Eenzelwertung UCI WorldTour

2015
 Trofeo Serra de Tramuntana
 dree Deelstrecken Volta a Catalunya
 La Flèche Wallonne
 Lüttich-Bastogne-Lüttich
 20px Spaansch Meester - Stratenrennen
 een Deelstreck un 20px|Gröön Punktewertung Vuelta a España
 20px Eenzelwertung UCI WorldTour

2016
 Gesamtwertung un een Deelstreck Ruta del Sol
 Gesamtwertung, Punktewertung, Kombinatschonswertung un twee Deelstrecken Vuelta a Castilla y León
 La Flèche Wallonne
 een Deelstreck Giro d’Italia

2017
 Vuelta a Murcia
 Gesamtwertung, Punktewertung, Kombinatschonswertung un een Deelstreck Ruta del Sol
 Gesamtwertung, Bargwertung un dree Deelstrecken Katalonien-Rundfohrt
 Gesamtwertung, Punktewertung un een Deelstreck Vuelta al País Vasco
 La Flèche Wallonne
 Lüttich-Bastogne-Lüttich

2018
 Gesamtwertung un twee Deelstrecken Valencia-Rundfohrt
 Gesamtwertung un een Deelstreck Abu Dhabi Tour
 Gesamtwertung, Bargwertung un twee Deelstrecken Katalonien-Rundfohrt
 Gran Premio Miguel Induráin
 Gesamtwertung, Punktewertung un een Deelstreck Route d’Occitanie
 twee Deelstrecken un 20px|Gröön Trikot Punktewertung Vuelta a España
 Weltmeester – Straatenrennen 

2019
 Kombinatschonswertung Valencia-Rundfohrt
 eine Etappe UAE Tour
 Gesamtwertung un een Deelstreck Route d’Occitanie
 20px Spaansch Meester – Straatenrennen
 een Deelstreck Vuelta a España

 Weblinks 

 Alejandro Valverde in de Datenbank vun Radsportseiten.net
 Alejandro Valverde bi ProCyclingStats (engelsch)
 Alejandro Valverde in de Datenbank vun de Tour de France
 Alejandro Valverde in de Datenbank vun Sportsreference.com

 Enkeld Nahwiesen 

Kategorie:Mann
Kategorie:Börger von Spanien
Kategorie:Boren 1980
Kategorie:Radrennfohrer (Spanien)
Kategorie:Olympiadeelnehmer (Spanien)